25POR-86
EH Bildu Nafarroa talde parlamentarioari atxikitako foru parlamentari Laura Aznal Sagastik, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Legebiltzarraren Osoko Bilkuran ahoz erantzun dezan:
2024an, Nafarroa izan zen Estatuan laneko heriotza-tasarik okerrena izan zuen erkidegoa.
Foru-erkidegoan, iaz, 22 pertsona hil ziren guztira bere lanpostuan, aurreko urtean hildakoen kopurua bikoiztuta, 2023an 11 pertsona hil baitziren. Nafarroan, gainera, 23.685 lan-istripu gertatu ziren iaz; horietatik 67, larriak.
Nafarroako Gobernuak, Nafarroako Enpresaburuen Elkarteak, UGTk eta CCOOk 2025tik 2028ra bitarteko Enplegu Plana sinatu zuten otsailaren 18an.
Inbertsioa 132,96 milioikoa izanen da aurten, 135,92 milioikoa 2026an, 140,63koa 2027an eta 143,24koa, berriz, 2028an. Arloka, planaren aurrekontuaren zatirik handiena –276,18 milioi– lehiakortasuna sustatzeko eta enpresa txiki eta ertainen hazkunderako izanen da.
Bigarren aurrekonturik handiena duen arloa enplegu-politika aktiboena da, 269,1 milioi. Bestalde, 4,8 milioi inbertituko dira istripu-tasa murrizteko, eta beste 2,7 milioi, berriz, genero-zeharkakotasunean eta lan-harremanetan.
Zertan gauzatuko da la-istripuen kopurua murrizteko politikak egite aldera Gobernuak daukan konpromisoa?
Iruñean, 2025eko otsailaren 20an
Foru parlamentaria: Laura Aznal Sagasti
